Ռաֆայել Փարսադանյան

Ռաֆայել Փարսադանյան (1923, նոյեմբերի 23, Շնող (նախկին Թումանյանի շրջան) - 1973, օգոստոսի 29, Երևան), բժշկագիտության պատմաբան, բժշկական գիտությունների դոկտոր (1967), պրոֆեսոր (1967)։

Կենսագրություն 
Եղել է «Մեդիցինսկայա գազետա» թերթի Հայաստանի թղթակից, 1956-1973 թվականներին՝ «Առողջապահություն» հանդեսի գլխավոր խմբագիր, Բժիշկների կատարելագործման համալսարանի ամբիոնի վարիչ, հեղինակ է «Հայ բժշկության պատմությունից», «Հայաստանի առողջապահության պատմություն» և բանաստեղծական մի շարք գրքերի։

Ավարտել է Երևանի բժշկական ինստիտուտը (1946)։ 1955 թվականից եղել է «Մեդիցինսկի ռաբոտնիկ» («Медицинский работник») թերթի Հայաստանի թղթակից, 1956 թվականից՝ «Առողջապահություն» հանդեսի գլխավոր խմբագիր, միաժամանակ (1963-1970) վարել է Երևանի բժիշկների կատարելագործման ինստիտուտի առողջապահության կազմակերպման և սոցիալական հիգիենայի ամբիոնը։ Փարսադանյանի գիտական աշխատանքները հիմնականում վերաբերում են Հայաստանի բժշկագիտության պատմության և առողջապահության զարգացման ուսումնասիրությանը։

Երկեր 
 Հայ բժշկության պատմությունից, Երևան, 1958։
 Առողջապահությունը Խորհրդային Հայաստանում, Ե․, 1961 (համահեղինակ Նանասյան Ս․)
 Խորհրդային առողջապահության զարգացման հիմնական էտապները, Ե․, 1970
 Հայաստանի առողջապահության պատմություն (1828–1965), Ե․, 1973

Գրականություն 
 Ալբերտ Փարսադանյան, «Գիտելիքների շտեմարան», 5-րդ հատոր, էջ 232

Հայ բժիշկներ
1923 ծնունդներ
1973 մահեր
Նոյեմբերի 23 ծնունդներ
Օգոստոսի 29 մահեր
Բժշկական գիտությունների դոկտորներ
Հայ պրոֆեսորներ
Երևանի պետական բժշկական համալսարանի շրջանավարտներ